रासायनिक तत्व
रासायनिक तत्व (या केवल तत्व) ऐसे उन "शुद्ध पदार्थों" को कहते हैं जो केवल एक ही तरह के परमाणुओं से बने होते हैं। या जो ऐसे परमाणुओं से बने होते हैं जिनके नाभिक में समान संख्या में प्रोटॉन होते हैं। सभी रासायनिक पदार्थ तत्वों से ही मिलकर बने होते हैं।
कार्बनिक यौगिक
पहले यह एक व्यापक संकल्पना थी कि जैवजगत में पाये जाने वाले पदार्थ रासायनिक तत्त्वों से एक "जैव-शक्ति" (vital force या life-force) के द्वारा बने हैं। इस संकल्पना को प्राणतत्ववाद (Vitalism) कहा जाता है। यह भी माना जाता था कि यह जैव-शक्ति केवल जीवित प्राणियों में होती है। प्राणतत्ववाद के अनुसार, जैव-यौगिकों ("organic" compounds) तथा अजैविक यौगिकों ("inorganic" compounds) में मूलभूत अन्तर है और अ-जैविक पदार्थ तत्वों को मिलाजुलाकर बनाये जा सकते हैं (किन्तु जैविक पदार्थ नहीं)।